|  |
| --- |
| **Správa o účasti verejnosti na tvorbe právneho predpisu****Scenár 2: Verejnosť sa zúčastňuje na diskusii o tvorbe právneho predpisu** |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu? | [x]  | [ ]  |
| 1.2 Identifikácia problému a alternatív | Bola vykonaná identifikácia problému a alternatív riešení? | [x]  | [ ]  |
| 1.3 Identifikácia zainteresovaných skupín a jednotlivcov | Bola vykonaná identifikácia zainteresovaných skupín a jednotlivcov? | [x]  | [ ]  |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | [x]  | [ ]  |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | [x]  | [ ]  |
| Boli verejnosti poskytnuté informácie o plánovanom procese tvorby právneho predpisu? | [x]  | [ ]  |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | [x]  | [ ]  |
| Boli verejnosti poskytnuté relevantné informácie počas tvorby právneho predpisu? | [x]  | [ ]  |
| Boli verejnosti poskytnuté relevantné informácie aj po ukončení tvorby právneho predpisu? | [x]  | [ ]  |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | [x]  | [ ]  |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite? | [x]  | [ ]  |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti?  | [x]  | [ ]  |
| **3. Účasť verejnosti na tvorbe právneho predpisu** | 3.1 Zapojení aktéri | Predstavujú zapojení aktéri reprezentatívnu vzorku zainteresovaných skupín a jednotlivcov? | [x]  | [ ]  |
| 3.2 Spätná väzba | Bola zapojeným aktérom odoslaná spätná väzba ako bolo s ich návrhom naložené?  | [x]  | [ ]  |
| 3.3 Zapracovanie návrhov zapojených aktérov | Boli návrhy zo strany zapojených aktérov zapracované do návrhu právneho predpisu? \*) | [x]  | [x]  |
| 3.4 Naplnenie cieľov a očakávaní | Boli splnené ciele a očakávania od účasti verejnosti na tvorbe právneho predpisu na strane predkladateľa právneho predpisu? | [x]  | [ ]  |
| 3.5 Výstup procesu tvorby právneho predpisu | Bolo zapojeným aktérom umožnené pripomienkovať správu o účasti verejnosti na tvorbe právneho predpisu? | [ ]  | [x]  |
| **4. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? | [x]  | [ ]  |
| Bola zverejnená hodnotiaca správa procesu tvorby právneho predpisu? | [ ]  | [x]  |
| Bol splnený cieľ účasti verejnosti na tvorbe právneho predpisu? | [x]  | [ ]  |

\*) Čiastočne boli návrhy zo strany zapojených aktérov zapracované do návrhu právneho predpisu, niektoré návrhy však na základe rozhodnutia predkladateľa do návrhu zapracované neboli.

**Hodnotiaca správa procesu tvorby právneho predpisu (scenár 2)**

1. Zvolený scenár s odôvodnením, prečo bol vybratý:

*Pri príprave návrhu právneho predpisu bol zvolený scenár č. 2, nakoľko podľa názoru predkladateľa nepostačovalo len informovať verejnosť o procese tvorby právneho predpisu (napríklad ako pri transpozícii smerníc do právneho poriadku SR), ale bolo potrebné, aby verejnosť poukázala na problémy/nedostatky súčasne platnej právnej úpravy a navrhla nové riešenia, prípadne doplnenia súčasne platnej právnej úpravy, ktorou je zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.*

2. Cieľ účasti verejnosti na tvorbe právneho predpisu:

*Zapojiť verejnosť do diskusie o tvorbe právneho predpisu, zozbieranie názorov, podnetov a požiadaviek na novú právnu úpravu.*

3. Spôsob identifikácie problému a alternatív riešení:

 *Alternatívne riešenia neboli zvažované.*

4. Spôsob identifikácie zainteresovaných skupín a jednotlivcov:

*Predkladateľ pri príprave návrhu právneho predpisu oslovil najmä členov Rady pre technickú normalizáciu, ktorí sú osobami pôsobiacimi v orgánoch verejnej správy, občianskych a záujmových združeniach, ako aj v podnikateľskej sfére. Zároveň predkladateľ prostredníctvom svojho webového sídla, ako aj webového sídla Ministerstva hospodárstva Slovenskej republiky zverejnil informáciu o príprave návrhu právneho predpisu, v ktorej uviedol, že príprava návrhu zákona bude prebiehať formou pracovných stretnutí s jednotlivými subjektmi vrátane členov Rady pre technickú normalizáciu, ale aj formou osobných stretnutí so subjektmi, ktoré prejavia záujem o spoluprácu pri príprave novej právnej úpravy, s cieľom zabezpečiť úzku súčinnosť a spoluprácu s odbornými a profesijnými organizáciami ako aj s orgánmi verejnej správy.*

5. Spôsob identifikácie záujmov a možných konfliktov zainteresovaných skupín a jednotlivcov:

*Identifikovanie záujmov a možných konfliktov zainteresovaných skupín prebiehalo počas konzultácií, a to priamo na osobných stretnutiach pri príprave návrhu právneho predpisu, ako aj zasielaním pripomienok a podnetov od jednotlivých zainteresovaných skupín.*

6. Spôsob zapojenia zainteresovaných skupín a jednotlivcov do tvorby právneho predpisu:

*Zainteresované skupiny a jednotlivci sa do prípravy návrhu právneho predpisu zapojili prostredníctvom osobných stretnutí, na ktorých vyslovili svoje požiadavky na návrh právneho predpisu, a zároveň sa zapojili formou pripomienkovania predbežného paragrafového znenia pripravovaného návrhu právneho predpisu.*

7. Zoznam zapojených aktérov:

*Asociácia pasívnej požiarnej ochrany Slovenskej republiky*

*Asociácia priemyselných zväzov*

*Zväz elektrotechnického priemyslu Slovenskej republiky*

*Klub 500*

*Ministerstvo dopravy a výstavby Slovenskej republiky*

*Ministerstvo školstva, vedy, výskumu a športu Slovenskej republiky*

*Ministerstvo vnútra Slovenskej republiky, Hasičský a záchranný zbor*

*Ministerstvo práce, sociálnych vecí a rodiny Slovenskej republiky*

*Národný bezpečnostný úrad Slovenskej republiky*

*Slovenská asociácia petrolejárskeho priemyslu a obchodu*

*Slovenská komora stavebných inžinierov*

*Slovenská spoločnosť pre technickú normalizáciu*

*Slovenský elektrotechnický zväz – Komora elektrotechnikov Slovenska*

*Technická inšpekcia, a.s.*

*Technická univerzita vo Zvolene*

*Technický a skúšobný ústav stavebný, n. o.*

*Technický skúšobný ústav Piešťany, š. p.*

*Úrad jadrového dozoru Slovenskej republiky*

*Zväz priemyselných, výskumných a vývojových organizácií*

*Zväz strojárskeho priemyslu Slovenskej republiky*

8. Spôsob naloženia s pripomienkami verejnosti:

*Predkladateľ sa dôsledne zaoberal všetkými pripomienkami a  návrhmi, ktoré boli predložené v rámci procesu tvorby právneho predpisu, ktoré vyhodnotil a čiastočne zapracoval. Niektoré návrhy a pripomienky sa predkladateľ rozhodol do návrhu právneho predpisu nezapracovať, o čom informoval dotknuté subjekty.*

9. Zhodnotenie participatívneho procesu predkladateľom:

*Predkladateľ hodnotí pozitívne aktívny prístup a ochotu zainteresovanej verejnosti pri príprave návrhu právneho predpisu, ktorá promptne a vyčerpávajúco pripomienkovala návrh právneho predpisu, na základe čoho predkladateľ identifikoval problémové oblasti súčasne platnej právnej úpravy a zameral sa na ich riešenie. Napriek skutočnosti, že predkladateľ neakceptoval všetky pripomienky, ktoré žiadali zainteresované subjekty, vyzdvihuje ich neoceniteľnú pomoc a snahu pripraviť kvalitný a odborný právny predpis.*